Frozen 2 Terus Kuasai Carta Box Office, Semakin Menghampiri Angka $1 Billion Dolar
Filem animasi Frozen 2 bakal menjadi filem keenam Disney yang mencatatkan kutipan melebihi $1 billion dolar. Frozen 2 telah menambah $34.7 juta dolar dipasaran domestik benua Amerika Utara pada minggu ketiga, dan masih menguasai carta box office domestik. Dipasaran antarabangsa, sebanyak $90.2 juta dolar berjaya dikumpul, menjadikan jumlah keseluruhan Frozen 2 kini mencecah $920 juta dolar. Pasaran Malaysia menyumbang sebanyak $6.5 juta dolar, bersamaan RM27 juta. Penganalisis menjangkakan, filem animasi ini akan dapat melepasi $1 billion dolar pada minggu hadapan. Sementara itu, filem misteri jenayah arahan Rian Johnson, Knives Out menduduki tangga kedua carta box office domestik dengan kutipan sebanyak $14.1 juta dolar, manakala pasaran antarabangsa mencatatkan pertambahan sebanyak $18.7 juta dolar. Knives Out kini telah mengumpul $125 juta dolar seluruh dunia. Lain-lain filem Ford v Ferrari menambah $6.54 juta dipasaran domestik US dan $8.3 juta dolar dipasaran antarabangsa. menjadikan jumlah terkumpul sebanyak $167.6 juta dolar. Filem lakonan Tom Hanks, A Beautiful Day in the Neighborhood menambah $5.2 juta dolar menjadikan jumlah terkumpul sebanyak $43 juta dolar.  A Beautiful Day in the Neighborhood 